ขอถามค่ะ คือเราคลอดลูกได้เกือบจะ6เดือนแล้ว เราฝังยาคุมแบบ3ปี หลังคลอดลูก คือก่อนออกจากโรงพยาบาลหลังคลอดเสร็จ แล้วหลังจากนั้นเราคลอดลูกได้2เดือน ประจำเดือนมา เดือนหนึ่งมา2ครั้งต้นเดือนกับสิ้นเดือน และเราได้มีเพศสัมพันธ์ในเดือนที่3 แล้วหลั่งใน และหลังจากนั้นก็ไม่มีประจำเดือนอีกเลย แบบนี้เรามีสิทธิ์ท้องไหมคะ แต่ยังไม่ได้ตรวจค่ะ
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือนหรือทำได้เลยทันทีหลังคลอด แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%จากที่กล่าวมา การฝังยาคุมมาและยาคุมยังไม่หมดอายุแล้วมีเพศสัมพันธ์ แม้จะหลั่งในโอกาสตั้งครรภ์น้อยมากการใช้ยาคุมแบบฝัง อาจทำให้ประจำเดือนไม่มาหรือมาไม่สม่ำเสมอ มีเลือดออกกระปริดกระรอยได้ คิดว่าการที่ประจำเดือนไม่มาน่าจะเป็นผลจากตัวยาได้มากกว่าสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลได้ที่รพ.อีกครั้ง